Kom groet die Grotman in jou sitkamer | Netwerk24
05 Junie 2020 21:34
Wynand van Vollenstee is aanlyn te sien in Groet die Grotman 2.
Frans Swart, besturende direkteur van Lefra Produksies, sê hy is baie opgewonde dat Groet die Grotman 2 as een van Lefra se Kelderkonserte aangebied word.
"Ons teatermakers moes vinnig buite die kassie begin dink en ons was baie verbaas oor die goeie reaksie wat ons op ons Kelderkonserte ontvang," sê Swart.
"Dit word elke Sondag om 17:00 regstreeks aanlyn en digitaal vir die hele familie aangebied en dis vir my so lekker dat gesinne saamkom en iets groots maak van die konsert."
Wynand van Vollenstee is te sien in die rol van Grotman 2 en Frans Swart het die teks geskryf en hanteer ook die regie.
"In Groet die Grotman 2 word die verskille tussen mans en vroue op komiese wyse uitgebeeld.
"Vroue is steeds die gaarders (veral van nuttelose inligting) en mans steeds die jagters (van 'n bok tot 'n televisieprogram). Mans en vroue lag vir mekaar in Groet die Grotman 2 en dis juis wat die produksie so gewild en sterk maak," sê Swart.
Bespreek by itickets.co.za of by lefra.com.
Daar is ook 'n seisoenkaartjie vir al agt Lefra Kelderkonserte beskikbaar waar jy afslag van R160 sal kry indien jy vir die pakket bespreek.
Tien lesers kan elkeen 'n Groet die Grotman 2-kaartjie wen om die produksie aanlyn te kyk. SMS Lefra Grotman Beeld met jou naam en van na 33000. Elke SMS kos R1,50. Jy kan ook 'n e-posboodskap stuur met jou naam en van na wen@lefra.com. Wenners sal telefonies gekontak word.